5. pielikums

Ventspils valstspilsētas pašvaldības domes

2022.gada 15.decembra

nolikumam Nr. 12

(protokola Nr. 22; 10. §)

**Finansēšanas līgums**

Ventspilī 20\_\_. gada \_\_.\_\_\_\_\_\_\_\_\_\_\_

**Ventspils valstspilsētas pašvaldība**, tās izpilddirektora \_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar likumu “Par pašvaldībām” un Ventspils valstspilsētas pašvaldības domes 2021. gada 14. oktobra saistošajiem noteikumiem Nr.7 “Ventspils valstspilsētas pašvaldības nolikums” (turpmāk – **Pašvaldība)**, no vienas puses, un **\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_ pamata, (turpmāk – **Finansējuma saņēmējs)**, turpmāk kopā sauktas - Puses, katra atsevišķi – Puse, pamatojoties uz likuma “Par pašvaldībām” 12. pantu, Komercdarbības atbalsta kontroles likuma 7. pantu, kā arī saskaņā ar Ventspils valstspilsētas pašvaldības domes (turpmāk – Dome) 20\_\_.gada \_\_\_.\_\_\_\_\_\_\_ saistošajiem noteikumiem Nr.\_\_ “Par Ventspils valstspilsētas pašvaldības 20\_\_\_.gada budžetu”, kā arī Domes 202\_\_.gada \_\_\_.\_\_\_\_\_\_\_\_ nolikumu Nr.\_\_ “Līdzfinansēšanas konkursa “Ēku atjaunošana vai pārbūve, nolūkā radīt īres dzīvokļus Ventspilī” nolikums”, (turpmāk – Konkursa nolikums) un Domes 20\_\_.gada \_\_\_.\_\_\_\_\_\_\_\_\_ lēmumu Nr.\_\_\_ “(*par līdzfinansējuma piešķiršanu*)”, noslēdz šādu līgumu (turpmāk – Līgums):

1. **Līguma priekšmets**

Pašvaldība izmaksā un Finansējuma saņēmējs saņem Līdzfinansēšanas konkursa “Ēku atjaunošana vai pārbūve, nolūkā radīt īres dzīvokļus Ventspilī” (turpmāk – Konkurss) ietvaros piešķirto Pašvaldības līdzfinansējumu Finansējuma saņēmēja komercdarbības atbalstam (turpmāk – Finansējums), lai īstenotu projektu “*(projekta nosaukums)*” (turpmāk – Projekts) saskaņā ar Finansējuma saņēmēja Konkursa ietvaros iesniegto projekta iesniegumu (turpmāk – Iesniegums), Līgumu un Konkursa nolikumu.

1. **Finansējuma apmērs un izmaksas kārtība**
	1. Finansējuma apmērs ir līdz **EUR \_\_\_\_\_\_\_\_** (*summa vārdiem*). Precīzs Finansējuma apmērs, kas nepārsniedz 35% (trīsdesmit piecus procentus) no kopējām attiecināmajām izmaksām un nav lielāks par 350 EUR (trīs simti piecdesmit eiro un 0 centi) bez pievienotās vērtības nodokļa (turpmāk – PVN) uz vienu Pašvaldības līdzfinansējamā dzīvokļa kvadrātmetru, tiek noteikts, pamatojoties uz Finansējuma saņēmēja gala pārskatā atspoguļotajām faktiskajām izmaksām, ko apstiprina izdevumus apliecinošas dokumentu kopijas.
	2. Līguma 2.1. apakšpunktā minētais Finansējums tiek sniegts kā komercdarbības atbalsts*,* ievērojot Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.1407/2013) nosacījumus. *De minimis* atbalsta kopējā summa nedrīkst pārsniegt Komisijas regulas Nr. 1407/2013 3. panta 2. punktā noteiktā maksimālā *de minimis* atbalsta apmēru, t.i., atbalsts attiecīgajā fiskālajā gadā un iepriekšējos divos fiskālajos gados nepārsniedz 200 000 EUR (divi simti tūkstoši eiro) (kravu komercpārvadājumu autotransporta uzņēmumiem – 100 000 EUR (simts tūkstoši eiro)).
	3. Pašvaldība izmaksā Finansējumu vienā maksājumā 30 (trīsdesmit) darba dienu laikā, ja ir izpildīti visi turpmāk šajā punktā minētie nosacījumi:
		1. īres daudzdzīvokļu dzīvojamā māja ir nodota ekspluatācijā;
		2. Zemesgrāmatā par labu Pašvaldībai ir veikts ieraksts par aizliegumu atsavināt vai ieķīlāt Pašvaldības līdzfinansētos dzīvokļus bez Pašvaldības atļaujas 5 (piecu) gadu laikā no īres daudzdzīvokļu dzīvojamās mājas nodošanas ekspluatācijā;
		3. iesniegts rēķins Finansējuma saņemšanai Pašvaldībā.
	4. Gadījumā, ja Pašvaldība ir veikusi visas nepieciešamās dokumentu un lietu faktiskā stāvokļa pārbaudes un ir konstatējusi neatbilstības Līguma un Konkursa nolikuma nosacījumiem, Pašvaldībai, pēc papildu informācijas un paskaidrojumu saņemšanas, ir tiesības Līguma 2.1. apakšpunktā minēto Finansējumu izmaksāt pilnā apmērā, daļēji vai neizmaksāt to vispār.
	5. Līguma 2.1.apakšpunktā minēto Pašvaldības saistību izpildi īsteno Ventspils valstspilsētas pašvaldības iestāde “Ventspils domes administrācija”, reģ. Nr. 90000051970, Jūras ielā 36, Ventspils. Norēķinu rekvizīti: Luminor Bank AS, RIKOLV2X, konts Nr. LV82RIKO0000083633290.
2. **Pašvaldības pienākumi un tiesības**
	1. Pašvaldībai ir pienākums:
		1. veikt Finansējuma izmaksu Finansējuma saņēmējam saskaņā ar Līgumā noteikto kārtību;
		2. izskatīt gala pārskatu un citus Finansējuma saņēmēja iesniegumus par Līgumā paredzēto aktivitāšu īstenošanu 30 (trīsdesmit) darba dienu laikā no to saņemšanas;
		3. kontrolēt Finansējuma saņēmēja rīcības atbilstību Konkursa nolikumam un Iesniegumam;
		4. nodrošināt sabiedrības informēšanu un preses relīžu publicēšanu Pašvaldības oficiālajā tīmekļvietnē un sociālajos tīklos atbilstoši Konkursa nolikuma prasībām;
		5. nodrošināt dokumentu glabāšanu par Finansējuma piešķiršanu un izmaksu 10 (desmit) fiskālos gadus, sākot no dienas, kad, saskaņā ar Konkursa nolikumu, izmaksāts pēdējais piešķirtais individuālais līdzfinansējums.
	2. Pašvaldībai ir tiesības:
		1. 5 (piecu) kalendāro gadu laikā no dzīvojamās mājas nodošanas ekspluatācijā pieprasīt un saņemt Finansējuma atmaksu 20 darba dienu laikā pilnā apjomā no Finansējuma saņēmēja gadījumā, ja izpildās kaut viens no šiem gadījumiem:
			1. ja kaut viens Pašvaldības līdzfinansētais dzīvoklis 5 (piecu) gadu laikā no dzīvojamās mājas nodošanas ekspluatācijā pilnībā vai daļēji ir atsavināts;
			2. ja kaut vienā Pašvaldības līdzfinansētā dzīvoklī 5 (piecu) gadu laikā no dzīvojamās mājas nodošanas ekspluatācijā reģistrēta vismaz vienas sabiedrības (komersanta) juridiskā adrese vai vismaz vienam no Pašvaldības līdzfinansētajiem dzīvokļiem ir mainīts būves procesā paredzētais un būvniecības dokumentos noteiktais lietošanas veids;
			3. Finansējuma saņēmējs Iesniegumā un gala pārskatā par Projektu ir ietvēris maldinošu vai nepatiesu informāciju, kas nav bijusi uzreiz nosakāma;
			4. ja kaut viens Pašvaldības līdzfinansētais dzīvoklis 5 (piecu) gadu laikā no dzīvojamās mājas nodošanas ekspluatācijā ir izīrēts Finansējuma saņēmēja laulātajam, pirmās vai otrās šķiras radiniekiem.
		2. samazināt izmaksājamo Finansējuma summu, ja:
			1. Finansējuma saņēmējs ir izlietojis mazāku finanšu līdzekļu apjomu par to, kas norādīts Līgumā;
			2. ir saņemts atbilstošs Finansējuma saņēmēja iesniegums;
			3. Finansējuma saņēmējs nevar dokumentāli pierādīt savu līdzfinansējumu.
		3. Konkursa publicitātes nolūkos pieprasīt, saņemt un, bez saskaņošanas ar Finansējuma saņēmēju, izmantot informāciju par Projektu;
		4. izvērtēt Finansējuma saņēmēja iesniegumu par Līguma pagarināšanu;
		5. Ja tiek pārkāptas šajā Līgumā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, pieprasīt Finansējuma saņēmējam atmaksāt visu projekta ietvaros saņemto *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem;
		6. ja Pašvaldības līdzfinansēto dzīvokļu īres līgumos netiek iekļauta kaut viena no Līguma 4.1.4. apakšpunktā noteiktajām prasībām, tad Pašvaldība izsaka rakstisku brīdinājumu ar lūgumu mēneša laikā novērst konstatētos pārkāpumus. Ja pārkāpumi mēneša laikā pēc Pašvaldības izteiktā brīdinājuma netiek novērsti, tad Finansējuma saņēmējs 20 darba dienu laikā atmaksā Pašvaldībai līdzfinansējuma summu pilnā apjomā.
3. **Finansējuma saņēmēja pienākumi un tiesības**
	1. Finansējuma saņēmējam ir pienākumi:
		1. īstenot Projektu kvalitatīvi un atbilstoši šā Līguma, Konkursa nolikuma, Iesnieguma un normatīvo aktu prasībām;
		2. nodot atjaunotu vai pārbūvētu īres daudzdzīvokļu dzīvojamo māju ekspluatācijā ne vēlāk kā 36 (trīsdesmit sešu) mēnešu laikā no Līguma noslēgšanas dienas;
		3. pēc Līguma 4.1.2. apakšpunktā noteiktā termiņa beigām, ne vēlāk kā 1 (viena) mēneša laikā, iesniegt Pašvaldībai gala pārskatu par projekta īstenošanas gaitu (turpmāk – Gala pārskats) atbilstoši Līguma 1. pielikumam. Gala pārskatam papildus jāpievieno fotogrāfijas vai citi vizuālie materiāli, kas apliecina Projekta īstenošanu;
		4. nodrošināt, ka 5 (piecu) gadu laikā no Finansējuma saņemšanas Pašvaldības līdzfinansēto dzīvokļu īres līgumos tiks iekļauti šādi noteikumi:
			1. īrnieka pienākums deklarēt savu dzīvesvietu Pašvaldības līdzfinansētajā dzīvoklī;
			2. īrnieka tiesības Pašvaldības līdzfinansētajā dzīvoklī iemitināt un deklarēt arī savus ģimenes locekļus;
			3. Finansējuma saņēmēja tiesības nodod īrnieka personas datus Pašvaldībai ar mērķi pārbaudīt, vai īrnieks ir izpildījis Līguma 4.1.4.1. apakšpunktā noteikto pienākumu un vai īrnieks ir realizējis Līguma 4.1.4.2. apakšpunktā noteiktās tiesības;
			4. aizliegums Pašvaldības līdzfinansētajos dzīvokļos reģistrēt sabiedrības (komersanta) juridisko adresi;
			5. aizliegums mainīt Pašvaldības līdzfinansēto dzīvokļu lietošanas veidu;
			6. īres termiņš nav mazāks kā 1 (viens) kalendārais gads, bez tiesībām nodod dzīvokli apakšīrē.
		5. 5 (piecu) gadu laikā no īres daudzdzīvokļu dzīvojamās mājas nodošanas ekspluatācijā pilnībā vai daļēji neatsavināt Pašvaldības līdzfinansētos dzīvokļus;
		6. 5 (piecu) gadu laikā no īres daudzdzīvokļu dzīvojamās mājas nodošanas ekspluatācijā nodrošināt, ka nevienā Pašvaldības līdzfinansētajā dzīvoklī netiek reģistrēta sabiedrības (komersanta) juridiskā adrese vai netiek mainīts būvniecības procesā paredzētais un būvniecības dokumentos noteiktais lietošanas veids;
		7. 5 (piecu) gadu laikā no īres dzīvojamās mājas nodošanas ekspluatācijā Pašvaldības līdzfinansētos dzīvokļus neizīrēt Finansējuma saņēmēja laulātajam, kā arī pirmās un otrās šķiras radiniekiem;
		8. 20 (divdesmit) darba dienu laikā pēc Pašvaldības pieprasījuma atmaksāt Pašvaldībai pārskaitīto Finansējumu pilnā apmērā gadījumā, ja iestājas kāds no Līguma 3.2.1. apakšpunktā minētajiem gadījumiem;
		9. ja Finansējuma saņēmējs neveic Līgumā 4.1.8. apakšpunktā noteiktās saistības, tad Pašvaldībai ir tiesības pieprasīt līgumsodu 0,05% (nulle, komats, nulle piecu procentu) apmērā no pārskaitītā Finansējuma apjoma par katru kavējuma dienu, bet ne vairāk kā 10% (desmit procentus) no Finansējuma apjoma. Līgumsoda samaksa neatbrīvo Finansējuma saņēmēju no līgumsaistību izpildes;
		10. pēc iespējas īsākā termiņā no Pašvaldības pieprasījuma saņemšanas, bet ne vēlāk kā 30 (trīsdesmit) dienu laikā sniegt Pašvaldībai informāciju, ko tā ir pieprasījusi saskaņā ar Līguma un Konkursa nolikuma nosacījumiem;
		11. segt Projekta izmaksu sadārdzinājumu no saviem līdzekļiem;
		12. būvdarbu laikā un 5 (piecus) gadus pēc atjaunotās vai pārbūvētās īres daudzdzīvokļu dzīvojamās mājas nodošanas ekspluatācijā nodrošināt informācijas un publicitātes pasākumus atbilstoši Konkursa nolikuma prasībām;
		13. nodrošināt dokumentu glabāšanu par piešķirto Finansējumu 10 (desmit) fiskālos gadus, sākot no Finansējuma piešķiršanas dienas;
		14. saglabāt pilnu atbildību par Līguma saistību izpildi, ja Līguma izpildē Finansējuma saņēmējs iesaista trešo personu. Finansējuma saņēmējs ir pilnā apjomā materiāli atbildīgs par trešās personas nodarītajiem tiešajiem un netiešajiem zaudējumiem;
		15. Ja tiek pārkāptas šajā Līgumā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, atmaksāt Pašvaldībai visu projekta ietvaros saņemto *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem;
		16. pēc Finansējuma saņemšanas nodrošināt Pašvaldības līdzfinansēto dzīvokļu īres līgumu nostiprināšanu zemesgrāmatā;
		17. ja Pašvaldība konstatē, ka tās līdzfinansēto dzīvokļu īres līgumos netiek ietverta kaut viena no Līguma 4.1.4. apakšpunktā noteiktajām prasībām, Finansējuma saņēmēja pienākums ir mēneša laikā pēc Pašvaldības rakstiska brīdinājuma saņemšanas, novērst Pašvaldības konstatētos pārkāpumus. Ja pārkāpumi mēneša laikā netiek novērsti, tad 20 (divdesmit) darba dienu laikā pēc Pašvaldības pieprasījuma atmaksāt Pašvaldībai Finansējuma summu pilnā apjomā;
		18. no Līguma noslēgšanas un līdz pilnīgai izpildei vismaz reizi pusgadā savā tīmekļa vietnē un sociālo tīklu vietnēs, ja tādas ir, publicēt īsu, ar Finansējuma apjomu samērīgu aprakstu par projektu, tā mērķiem un rezultātiem, uzsverot saņemto Finansējumu. Ja savas tīmekļa vietnes un sociālo tīklu vietnes nav, tad šis publicitātes pasākums nav saistošs. Vienu reizi pusgadā no Līguma noslēgšanas un līdz saistību pilnīgai izpildei elektroniski uz e-pasta adresi ekonomika@ventspils.lv vai uz oficiālo elektronisko adresi (e-adrese) nosūtīt Pašvaldības iestādes “Ventspils domes administrācija” Ekonomikas un iepirkumu nodaļai informāciju par projekta īstenošanas uzsākšanu, progresu un problēmām tālākai apkopošanai un ievietošanai Pašvaldības tīmekļa un sociālo tīklu vietnēs;
		19. uzraudzīt Līguma 4.1.4. apakšpunktā noteikto prasību izpildi.
	2. Finansējuma saņēmējam ir tiesības:
		1. Projekta īstenošanā iesaistīt trešās personas (apakšuzņēmējus);
		2. saņemt Finansējumu no Pašvaldības saskaņā ar Līguma nosacījumiem;
		3. īstenojot Iesniegumā minētās aktivitātes, pieļaut izmaiņas Līguma tāmes izdevumu pozīcijās pēc rakstiska iesnieguma saskaņojuma ar Pašvaldību. Izmaiņu rezultātā netiek palielināta ne izmaksājamā Finansējuma summa, ne arī atbalsta intensitāte;
		4. sadarboties ar Pašvaldību publicitātes pasākumu veikšanā.
4. **Nepārvarama vara**
	1. Neviena no Pusēm nav atbildīga par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu *(force majeure)* rezultātā. Jebkuras Puses finanšu līdzekļu nepietiekamība vai tā apakšuzņēmēju pienākumu neizpilde nav uzskatāma par nepārvaramas varas apstākļiem.
	2. Ja iestājas nepārvaramas varas apstākļi, Puse, cik ātri vien iespējams, bet ne vēlāk kā 5 (piecu) darba dienu laikā paziņo otrai Pusei par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
	3. Gadījumā, ja nepārvaramas varas apstākļi turpinās ilgāk nekā 6 (sešus) mēnešus, Pašvaldībai un Finansējuma saņēmējam ir tiesības vienpusēji atkāpties no Līguma, rakstiski informējot par to otru Pusi.
5. **Citi noteikumi**
	1. Līgums stājas spēkā tā abpusējas parakstīšanas brīdī un ir spēkā līdz Līgumā noteikto saistību pilnīgai izpildei.
	2. Līguma izbeigšana pirms termiņa ir iespējama pēc Pušu savstarpējas rakstveida vienošanās.
	3. Visi Līguma grozījumi un papildinājumi ir jānoformē rakstiski, un tie stājas spēkā, kad tos ir parakstījušas abas Puses. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
	4. Pašvaldība var vienpusēji atkāpties no Līguma saistību izpildes šādos gadījumos:
		1. ja Finansējuma saņēmējs mēneša laikā pēc Pašvaldības iepriekšēja brīdinājuma nenovērš vai nevar novērst Projekta izpildes gaitā konstatētos trūkumus un citas neatbilstības Konkursa nolikuma un šā Līguma nosacījumiem vai abpusēji apstiprinātajiem Projekta sagatavošanas un izpildes nosacījumiem;
		2. ja būvdarbu izpildes laika grafiks tiek kavēts vairāk kā 12 (divpadsmit) mēnešus;
		3. ja Līgumu nav iespējams izpildīt tādēļ, ka Līguma izpildes laikā Finansējuma saņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, saskaņā ar Starptautisko un Latvijas Republikas nacionālo sankciju likumā paredzēto, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pašvaldībai tie nebija zināmi.
	5. Līguma izbeigšana Līguma 6.4. apakšpunktā minētajos gadījumos nav pamats zaudējumu atlīdzības vai cita veida kompensācijas izmaksai Finansējuma saņēmējam vai jebkādu sankciju piemērošanai Pašvaldībai.
	6. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
	7. Visus strīdus un domstarpības, kas rodas Līguma izpildes laikā, Puses risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā, tiks izskatīti tiesā Latvijas Republikas normatīvajos aktos noteiktajā kārtībā.
	8. Visi Pašvaldībai adresētie dokumenti ar vēstuli jāiesniedz tās adresē – Jūras ielā 36, Ventspilī vai atbilstoši noformēti elektroniski uz e-pasta adresi: dome@ventspils.lv vai oficiālo elektronisko adresi (e-adrese).
	9. Atbildīgās kontaktpersonas par šī Līguma izpildi:
		1. no Pašvaldības puses – \_\_\_\_\_\_\_\_\_\_, tālr.: \_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_;
		2. no Finansējuma saņēmēja puses – \_\_\_\_\_\_\_\_\_\_\_\_, tālr.: \_\_\_\_\_\_, e-pasta adrese:\_\_\_\_\_\_\_\_\_\_.
	10. Puses savlaicīgi un rakstveidā paziņo viena otrai par rekvizītu un kontaktinformācijas maiņu.
	11. Ja kāds no šī Līguma nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
	12. Līgums sagatavots latviešu valodā uz \_\_ (\_\_\_\_\_\_\_) lapām divos eksemplāros, no kuriem viens glabājas Pašvaldībā, viens pie Finansējuma saņēmēja. Abiem Līguma eksemplāriem ir vienāds juridisks spēks.
	13. Šim Līgumam pievienoti \_\_\_ pielikumi:

1.pielikums “Gala pārskats par projekta īstenošanas gaitu”;

2.pielikums “Aktualizētais būvniecības procesa (t.sk. projektēšanas) laika grafiks”; 3.pielikums “Projekta plānoto izmaksu tāme”;

 \_\_.pielikums *“(pielikuma nosaukums)”.*

Līguma pielikumi ir neatņemamas Līguma sastāvdaļas.

1. **Pušu rekvizīti un paraksti**

|  |  |
| --- | --- |
| **Pašvaldība** | **Finansējuma saņēmējs** |
| Nosaukums: Ventspils valstspilsētas pašvaldībaReģistrācijas Nr. 40900038010Juridiskā adrese: Jūras iela 36, Ventspils, LV–3600Tālrunis: 63601100e-pasts: dome@ventspils.lv Ventspils valstspilsētas pašvaldības iestāde“Ventspils domes administrācija”Reģ. Nr. 90000051970Luminor Bank ASRIKOLV2XKonts Nr. LV82RIKO0000083633290 | Nosaukums: Reģistrācijas Nr. Juridiskā adrese:Tālrunis: e-pasts: Banka: Bankas kods:Konta Nr.  |

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Vārds un uzvārds Vārds un uzvārds